हम क्या उम्मीद करें; एलिवेटेड रोड, माचिया का विस्तार या टाउन हॉल का कायाकल्प
जेडीए, निगम जिला प्रशासन से इस बार प्राथमिकताएं बजट के लिए प्रस्ताव नहीं मांगे। गत वर्ष भी एक भी प्रस्ताव की घोषणा नहीं हुई।
सरकारके पास वित्तीय संसाधनों की कमी, जेडीए निगम काे वित्तीय सहायता देने से इनकार। दोनों निकायों को स्पष्ट हिदायत कि खुद कमाएं, काम करवाएं।
अशोकगहलोत सरकार के कार्यकाल में हुए विकास कार्यों काे लेकर जुमला, जोधपुर में 1800 करोड़ के काम हो चुके हैं, अब जरूरत कहां?
1. सीएमने इस बार गणतंत्र दिवस का राज्य स्तरीय समारोह जोधपुर में मनाया। स्थानीय नेताओं जनता से फीडबैक लेकर आवश्यकताएं जानी। सड़कों के लिए 25 करोड़ दिए थे।
2.सरकारमें जिले का प्रतिनिधित्व बढ़ा, ओसियां विधायक भैराराम सियोल को संसदीय सचिव बनाया, बीज बोर्ड जेडीए अध्यक्ष की नियुक्तियां सहित संगठन में भी तरजीह दी।
3.अगलेसाल विस चुनाव उसके बाद लोकसभा चुनाव होने हैं। गत बार दोनों चुनावों में भाजपा को इकतरफा जीत मिली, इसे बरकरार रखने के लिए घोषणाएं हो सकती हैं।
7. जिलेके कोलू गांव में लोक देवता पाबूजी का पेनोरमा बनाने के लिए 1.00 करोड़ रुपए की घोषणा हुई थी। कुछ दिनों पहले ही इसका काम शुरू हो गया।
वसुंधरा सरकार के पहले तीन बजट में जोधपुर को पूरी तरह साइडलाइन रखा जा चुका है। ऐसे में इस बात को लेकर असमंजस भी है कि सरकार जोधपुर के लिए बड़ी घोषणाएं करेगी या नहीं, क्योंकि सरकार ने जिला प्रशासन सहित किसी भी प्रमुख विभाग से जरूरत के लिए कोई प्रस्ताव नहीं मांगे, सीधे अफसरों से ही बात की। फिर भी उम्मीद इस बात को लेकर कायम है कि सीएम ने जोधपुर के दौरे किए, लोगों को राजनीतिक नियुक्तियां दी है। ऐसे में जोधपुर के साथ सौतेले व्यवहार का ठप्पा हट सकता है। उम्मीदें पालने का बड़ा कारण यह भी है कि अगला चुनावी बजट अंतिम होगा। उसमें सरकार बड़ी घोषणाएं कर भी दे तो ज्यादा असर नहीं होगा, लेकिन बजट में हमको कुछ मिलता है तो राजनीतिक फायदा भाजपा को मिलेगा।
1. आरटीओऑफिस ड्राइविंग ट्रैक का निर्माण, 9.13करोड़:ऑफिसनिर्माण के लिए टेंडर जारी, पीपीपी मोड पर ट्रैक बनाने का काम शुरू नहीं हुआ।
2.प्राच्यविद्या प्रतिष्ठान में आधुनिक लाइब्रेरी, 1.50करोड़: सरकारने 50 लाख रुपए जारी किए, भवन का अभी तकमीना तैयार।
3.जेलमें बैठे अपराधियों पर अंकुश के लिए जैमर, 3.84करोड़: अभीजैमर नहीं लगे, हाल में कंपनी ने जेल में सर्वे किया है। 10 जैमर लगने हैं, जेल प्रबंधन संख्या बढ़वाना चाहता है।
4.संक्रामकरोग संस्थान, 5.00करोड़:50बेड के साथ चिकित्सकीय सुविधाएं शुरू, लेकिन अभी मैन पावर की कमी के चलते पूरा फायदा नहीं मिल रहा।
5.रामदेवरापदयात्रियों के लिए कच्चा मार्ग, 14.64करोड़:पहलेकार्यकाल के दौरान की गई घोषणा के लिए बाद में दिया बजट। 45% काम पूरा। 3.55 करोड़ रुपए खर्च हो चुके हैं।
6.एमडीएमएच:कैंसरके लिए लीनियर एक्सीलरेटर लगाने के लिए अभी टेंडर नहीं हुए हैं। 8 साल पहले प्रयास असफल हो चुका है।
पॉलिटिकल रिपोर्टर| जोधपुर
राज्यमें वसुंधरा राजे के नेतृत्व वाली भाजपा सरकार का चौथा बजट बुधवार को पेश किया जाएगा। इस बजट से जोधपुर को काफी उम्मीदें हैं। इसमें शहर की हार्ट लाइन पर पावटा से लेकर आखलिया चौराहे तक एलिवेटेड रोड या उसकी डीपीआर बनाने की घोषणा हो सकती है। वहीं माचिया बायोलॉजिकल पार्क के दूसरे चरण को विकसित किए जाने की भी घोषणा हो सकती है। यहां 16 करोड़ रुपए की लागत से पक्षी कक्ष, बंदर कक्ष, रेस्क्यू सेंटर आदि उम्मेद उद्यान से शिफ्ट किए जाने हैं। साथ ही माचिया किले का जीर्णोद्धार, व्यू पॉइंट और रेस्टिंग शेल्टर्स के साथ वन पथ फायर लाइन का निर्माण होना है। बजट में जयनारायण व्यास स्मृति भवन टाउन हॉल के जीर्णोद्धार की घोषणा भी संभव है। इसके लिए तीन करोड़ रुपए स्वीकृत हो सकते हैं। अंतिम बार वर्ष 2001 में 44 लाख की लागत से टाउन हॉल का जीर्णोद्धार हुआ था। इनके अलावा एमडीएम हॉस्पिटल में जनाना विंग और डॉक्टर्स के क्वार्टर्स के विस्तार की घोषणा भी हो सकती है। राज्य बजट में जिलों और बड़े शहरों की जरूरतों की घोषणा करने से पहले विभागों से प्रस्ताव मांगे जाते रहे हैं। इस बार पहली दफा वित्त विभाग ने सीधे ही स्थानीय अफसरों को फोन कर वहां जरूरतों के बारे में पूछा है। इस आधार पर ही प्रस्तावों को बजट में शामिल किया जा रहा है। इसके अलावा पार्टी स्तर पर भी जरूरतों के बारे में फीडबैक लिया गया है।
शहरविधायक ने बताई एलिवेटेड रोड, कैनाल के तीसरे चरण की जरूरत : शहरविधायक कैलाश भंसाली ने सरकार को महामंदिर से अाखलिया चौराहे तक एलिवेटेड रोड, बाईजी का तालाब पर पार्किंग मार्केट विकसित करने, गुलाब सागर फतेह सागर जलाशयों को विकसित करने, राजीव गांधी कैनाल के तीसरे चरण और एमडीएमएच में एक आईसीयू शुरू करने की जरूरत बताते हुए प्रस्ताव दिया है। वहीं, सूरसागर विधायक सूर्यकांता व्यास ने महामंदिर से जालोरी गेट पांचवीं रोड के ट्रैफिक दबाव को कम करने के लिए शनिश्चरजी का थान से जालोरी गेट, सोजती गेट आैर पावटा पर फ्लाईओवर निर्माण की पुरानी मांग को दोहराते हुए इस बजट में प्रावधान शामिल करने की मांग की है। बीकानेर में पशु चिकित्सक एवं अनुसंधान की तरह जोधपुर में भी पशु अनुसंधान केंद्र खोलने, औद्योगिक क्षेत्र का विस्तार, राजकीय महाविद्यालय जोधपुर में पीजी कोर्स शुरू करने की मांग की है।
प्रस्तावमांगे नहीं, इसलिए भेजे नहीं
^जिला कलेक्टर बिष्णुचरण मल्लिक का कहना है कि प्रशासन की ओर से सरकार को कोई बजट प्रस्ताव नहीं गया है। जेडीए आयुक्त दुर्गेश बिस्सा ने भी यही बात कही। महापौर घनश्याम ओझा का कहना है कि नए प्रस्ताव तो नहीं गए, लेकिन पुराने के आधार पर बासनी बेंदा ट्रीटमेंट प्लांट के लिए बजट मिलने की आस है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva